Meer as 100 vlugte by Duitse lughawens gekanselleer | Nuus24
Frankfurt – ‘n Staking deur sekuriteitswerkers oor salarisse het Vrydag vir die tweede agtereenvolgende dag ‘n chaos by twee lughawens in Duitsland veroorsaak.Meer as die helfte van die vlugte by die Hamburg- en Cologne/Bonn-lughawens is gekanselleer.Om 10:30 (09:30 GMT) is twee derdes van ‘n geskeduleerde 179 vlugte by die Hamburg-lughawe gekanselleer, het ‘n woordvoerder vir die lughawe gesê.Slegs twee sekuriteitshekke uit 20 was in werking, het sy gesê.“Die terminale is baie vol. Toue is baie lank,” het die woordvoerder bygevoeg.Donderdag is sowat 117 vlugte in Hamburg gekanselleer.Meer as die helfte van die 200 geskeduleerde vlugte by die Cologne/Bonn-lughawe is Vrydag gekanselleer, het ‘n inskrywing op die lughawe se webwerf gelui.“Verdere kansellasies word later in die dag verwag,” het dit gesê.Die Verdi-vakbond het die staking gereël vir sekuriteitspersoneel wat passasiers en handbagasie moet deursoek. Hulle is glo in ‘n twis met die bestuur oor salarisooreenkomste.– Volg Nuus24 op Twitter - Sapa - AFP
Lees meer oor: duitsland | stakings | lughawens VOLGENDE OP NUUS24X